Oficiālais Vēstnesis L 091 , 06/04/2002 Lpp. 0031 - 0051



Komisijas Lēmums (2002. gada 25. marts), ar kuru groza Lēmumu 93/198/EEK, ar ko nosaka paraugu dzīvnieku veselības prasībām un veterinārajai sertifikācijai mājas aitu un kazu ievešanai no trešām valstīm, un ar kuru groza E pielikumu Padomes Direktīvā 91/68/EEK, ar ko nosaka dzīvnieku veselības prasības, kas reglamentē Kopienas iekšējo tirdzniecību ar aitām un kazām (izziņots ar dokumenta numuru C(2002) 1178) (Dokuments attiecas uz EEZ) (2002/261/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot no trešām valstīm liellopus, aitas un kazas, cūkas, kā arī svaigu gaļu un gaļas produktus [1], kurā jaunākie grozījumi izdarīti ar Regulu (EK) Nr. 1452/2001 [2], un jo īpaši tās 8. un 11. pantu, ņemot vērā Padomes Direktīvu 91/68/EEK, ar ko nosaka dzīvnieku veselības prasības, kas reglamentē Kopienas iekšējo tirdzniecību ar aitām un kazām3, kurā jaunākie grozījumi izdarīti ar Padomes Direktīvu 2001/10/EK [3], un jo īpaši tās 14. pantu, tā kā: (1) Komisijas Lēmumā 93/198/EEK [4], kurā jaunākie grozījumi izdarīti ar Lēmumu 97/231/EK [5], ir noteiktas dzīvnieku veselības prasības un veterinārā sertifikācija mājas aitu un kazu ievešanai. (2) Eiropas Parlamenta un Padomes 2001. gada 22. maija Regula (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un izskaušanai [6], kurā jaunākie grozījumi izdarīti ar Komisijas Regulu (EK) Nr. 1326/2001 [7], paredz, ka vaislas aitām un kazām, ko paredzēts ievest no trešām valstīm, ir jāatbilst līdzīgiem nosacījumiem kā tiem, kuri jāievēro Kopienā. (3) Tādēļ, lai iekļautu šīs jaunās Kopienas prasības, ir jāgroza nosacījumi, kas paredzēti veselības sertifikātā vaislas aitu un kazu Kopienas iekšējai tirdzniecībai un to ievešanai no trešām valstīm. (4) Ir lietderīgi atjaunināt un saskaņot sertifikātus visu kategoriju aitu un kazu ievešanai ar prasībām, kas noteiktas citām sugām. (5) Attiecīgi ir jāgroza Padomes Direktīvas 91/68/EEK un Lēmuma 93/198/EEK pielikumi. (6) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 93/198/EEK I pielikuma 1.a un 1.b daļu un II pielikuma 1.a un 1.b daļu aizstāj ar atbilstošām šā lēmuma I pielikuma daļām. 2. pants Direktīvas 91/68/EEK E pielikuma III paraugu aizstāj ar šā lēmuma II pielikumu. 3. pants Šis lēmums stājas spēkā 30 dienas pēc tā publicēšanas Eiropas Kopienu Oficiālajā Vēstnesī. 4. pants Šis lēmums ir adresēts dalībvalstīm. Briselē, 2002. gada 25. martā Komisijas vārdā — Komisijas loceklis David Byrne [1] OV L 302, 31.12.1972., 28. lpp. [2] OV L 198, 21.7.2001., 11. lpp. [3] OV L 46, 19.2.1991., 19. lpp. [4] OV L 147, 31.5.2001., 41. lpp. [5] OV L 86, 6.4.1993., 34. lpp. [6] OV L 93, 8.4.1997., 22. lpp. [7] OV L 147, 31.5.2001., 1. lpp. -------------------------------------------------- I PIELIKUMS " “I PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ II PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " -------------------------------------------------- II PIELIKUMS " “E PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ " --------------------------------------------------